E Bild ka numme vu sinem Urheber lizänziärt wäre. Des heisst: Dü kasch fir di eige Bild e Lizänz vergä, aber nit fir des vu eberem anderem. Wänn eber ander Dir erlaübt,  e Bild, wu är dr Urheber drvu isch, in d Wikipedia z stelle, muess er des schriftlig mache. Text wiä "He doch, Schorsch, Dü kasch des Bild fir d Wikipedia nämme ..." sin do aber nit giltig; dr Urheber muess si Bild üsdricklig unter e Lizänz stelle, wu in dr Wikipedia zuelessig isch. Doderzue muess er si känne - zum Biispiil wisse, ass si Bild ka witterverbreitet, veränderet un/oder kommerziäll gnutzt wäre. D schriftlig Erlaübnis vum främde Urheber muess vum Nutzer, wu nufladet, bereit ghalte wäre.  E  Urheber (un niäme ander) ka sinere erschte Lizänz noch e zweiti drzuestelle - des het e Sinn bi dr GNU-FDL. Wämmer zu däre drzue no e CC-Lizänz vergit, ka s Bild besser gnutzt wäre. D erscht Lizänz verlescht wäge däm aber nit un derf nit usichtbar gmacht wäre.